# Volkswagen Golf

| Volkswagen Golf
 |
| --- |
| **Proizvođač:** | Volkswagen
 |
| **Proizvodnja:** | 1974.–danas
 |
| **Predhodnik:** | Volkswagen Buba
 |
| **Nasljednik:** | nema
 |
| **Slični modeli:** | Audi A3 Ford Focus Honda Civic Kia cee'd Opel Astra Peugeot 307 Seat Leon Toyota Auris
 |

**Volkswagen Golf** je kompaktni automobil dosad proizveden u osam generacija, a ujedno i najprodavaniji model u povijesti marke Volkswagen s više od 24 milijuna prodanih primjeraka.

Najviše Golfova proizvedeno je u "*hatchback*" izvedbi, a od ostalih izvedbi na tržištu je bio i kabriolet koji se prestao proizvoditi 2002., te karavan koji se nije proizvodio u prvoj i drugoj generaciji. U aktualnoj generaciji Golf je dostupan i kao minivan nazvan **Golf Plus**.

Na Golfovoj se osnovi proizvode brojni modeli proizvođača pod okriljem Volkswagenovog koncerna, te kućni modeli koji uključuju minivan Touran i limuzinu Jettu, koja se neko vrijeme prodavala i pod nazivima Bora i Vento.

## Historija modela

### Golf I

| I
 |
| --- |
|  |
| Proizvodnja:
 | 1974.–1985. (Europa) 1978.–2009. (Južna Afrika)
 |
| Motori:
 | Benzin: 1,1–1,8 L (37–100 kW) Diesel: 1,5-1,6 L (37–51 kW)
 |
| Dužina:
 | 3705 mm
 |
| Širina:
 | 1610 mm
 |
| Visina:
 | 1390-1410 mm
 |
| Težina:
 | 750-805 kg
 |

Prva generacija Golfa počela se prodavati 1974., a dvije godine kasnije dobila je i športsku GTI izvedbu koja je bila opremljena 1.6-litrenim benzinskim motorom snage 110 KS. Kabriolet se prodavao od 1979. do 1993. i s nešto manje od 390 tisuća prodanih primjeraka bio najprodavaniji kabriolet na svijetu. Iako se u Europi ta generacija prestala proizvoditi 1983., u Južnoj Africi još i danas postoji model **Citi Golf**, koji izgleda kao kombinacija prve i druge generacije nama znanih Golfova.

* Golf I
* Golf I
* Golf I Cabrio
* CitiGolf

#### Citi Golf

Citi Golf je model u Južnoj Africi koji se proizvodio od 1978. do 2009. godine.

### Golf II

| II
 |
| --- |
|  |
| Proizvodnja:
 | 1983.–1992.
 |
| Motori:
 | Benzin: 1,3–1,8 L (40–154 kW) Diesel: 1,6 L (40–59 kW)
 |
| Dužina:
 | 3985–4040 mm
 |
| Širina:
 | 1665–1680 mm
 |
| Visina:
 | 1415 mm
 |
| Težina:
 | 845–985 kg
 |

Druga generacija hatchbacka, popularno zvana "dvica" ili "dvojka", predstavljena je 1983., a bila je također dostupna u GTI izvedbi, kao i još športskijoj Rally G60 sa 160 KS i Limited s 210 KS (proizvedeno samo 70 komada). 1990. na tržištu je bio i posebni model s pogonom na sve kotače i "terenskim" izgledom nazvan **Golf Country**. Druga generacija prestala se proizvoditi 1992., a tijekom njezine proizvodnje, 1979. uveden kabriolet prve generacije prodavao se bez značajnijih dizajnerskih promjena. Valja dodati da je to jedan od najpopularnijih auta tada, a i danas ljudi rade tuning na tim autima.

* Golf II
* Golf II
* Golf Country

### Golf III

| III
 |
| --- |
|  |
| Proizvodnja:
 | 1991.–1999.
 |
| Motori:
 | Benzin: 1,4–2,9 L (40–140 kW) Diesel: 1,9 L (47–81 kW) Elektro: (17,6 kW)
 |
| Dužina:
 | 4020 mm
 |
| Širina:
 | 1695-1710 mm
 |
| Visina:
 | 1405-1425 mm
 |
| Težina:
 | 960−1380 kg
 |

Treća generacija predstavljena je 1991., a u top model se ugrađivao VR6 motor koji je u početku razvijao 174, a kasnije 191 KS. 1993. Golf je prvi put predstavljen u karavanskoj inačici, a iste godine novi izgled su dobile i kabrioletska i GTI izvedba. Zračni jastuk za vozača postao je dio serijske opreme 1995., a bočni zračni jastuci postali su dodatna oprema 1996., kada je dio serijske opreme postao i ABS. Iste godine na tržištu je bio i posebni model GTI-ja, kojim se obilježavalo 20 godina od uvođenja prvog modela tog naziva. "Trojka" se prestala proizvoditi 1997., kada je predstavljena i četvrta generacija.

* Golf III
* Golf III Variant
* Golf III Cabrio

### Golf IV

| IV
 |
| --- |
|  |
| Proizvodnja:
 | 1997.–2006.
 |
| Motori:
 | Benzin: 1,4–3,2 L (55–177 kW) Diesel: 1,9 L (50–110 kW)
 |
| Dužina:
 | 4149–4396 mm
 |
| Širina:
 | 1735 mm
 |
| Visina:
 | 1439–1485 mm
 |
| Težina:
 | 1050−1477 kg
 |

Od jeseni 1997. prodavan Golf "četvorka" bio je osim u standardnoj hatchback izvedbi dostupan i kao kabriolet i karavan, a 1998. u njega se počeo ugrađivati i pogon na sva četiri kotača nazvan 4motion. ESP je u serijsku opremu uvršten 1999., a bočne zračne zavjese tri godine kasnije. 2000. GTI se prodavao i u posebnoj izvedbi u povodu 25. godišnjice uvođenja prvog tako nazvanog modela na tržište, a 2002. predstavljen je i benzinski motor FSI s direktnim ubrizgavanjem goriva, kao i športska izvedba R32 opremljena 3.2-litrenim šesterocilindarskim motorom s 241 KS. Prije nego što je zamijenjen novom generacijom, Golf četvrte generacije kod nas se prodavao i s posebnim paketima opreme Ocean,Pacific,Edition,Special te GT Sport. Kabriolet se prestao proizvoditi u jesen 2002., a karavan je još uvijek moguće kupiti, makar će ga uskoro nasljediti Golf V karavan.

* Golf IV
* Golf IV
* Golf IV Variant

### Golf V

| V
 |
| --- |
|  |
| Proizvodnja:
 | 2003.–2009.
 |
| Motori:
 | Benzin: 1,4–3,2 L (55–184 kW) Diesel: 1,9–2,0 L (55-125 kW)
 |
| Dužina:
 | 4204–4206 mm
 |
| Širina:
 | 1759 mm
 |
| Visina:
 | 1470–1483 mm
 |
| Težina:
 | 1155–1590 kg
 |

Zasad pretposljednja, peta generacija predstavljena 2003. kod nas se počela prodavati paralelno s početkom 2004., a od početka 2005. dostupna je i u GTI izvedbi s 2-litrenim FSI motorom koji uz pomoć turbo punjača razvija 200 KS, te je s njime Golf u mogućnosti ubrzati od 0 do 100 km/h za 7.2 sekunde i postići maksimalnih 235 km/h. Još športskija izvedba R32 predstavljena je u rujnu 2005. na salonu automobila IAA, a opremljena je 3.2-litrenim šesterocilindarskim motorom s 250 KS koji omogućuje Golfu da od 0 do 100 km/h ubrza za 6.2 sekunde i postigne maksimalnu brzinu od 250 km/h. Od 2005. "petica" je također dostupna i u jednovolumenskoj izvedbi **Golf Plus**, koju karakterizira drugačiji izgled svjetala i desetak centimetara viša karoserija. Golf pete generacije u serijskoj opremi ima između ostalog ABS, ESP, BAS sigurnosne sustave, kao i šest zračnih jastuka, a uz dizelske TDI motore i GTI izvedbu moguće je naručiti novi automatizirani mjenjač DSG.

* Golf V
* Golf V R32
* Golf V R32
* Golf V GTI
* Golf V Variant
* Golf Plus
* CrossGolf
* CrossGolf

### Golf VI

| VI
 |
| --- |
|  |
| Proizvodnja:
 | 2008.-2012–danas
 |
| Motori:
 | Benzin: 1,4–2,0 L (59–199 kW) Diesel: 1,6–2,0 L (77–125 kW)
 |
| Dužina:
 | 4199 mm
 |
| Širina:
 | 1779 mm
 |
| Visina:
 | 1479 mm
 |
| Težina:
 | 1142–1399 kg
 |

**Volkswagen Golf VI** je nasljednik uspiješnog modela Golf V, a prvi put je prikazan u listopad 2008. na Pariz auto showu. Prve podatke i slike novog Golfa su u javnosti prikazane 2. kolovoza 2008. godine. Vozilo je pušteno u Europi pušteno u prodaju tijekom zime te iste godine. Dizajnirao ga je Volkswagenov šef dizajna, Walter de'Silva. Osobine novog Golfa su mala buka motora, aerodinamičnost i mala potrošnja goriva.

U ponudi su verzije sa dva četverocilindrična benzinska motora snage 80 KS (59 kW) i 160 KS (118 kW). U ponudi su i dva turbo dizelska motora snage 110 KS (81 kW) i 140 KS (103 kW). Po primjeru na ostale modele, koji su nakon ulaska u prodaju još dodatno osnaženi većim izborom motora, očekuje se da će se u Njemačkoj tijekom 2009. lansirati verzija sa BlueMotion Golfom koji bit trebao trošiti manje energije i biti ekonomičniji od ostalih modela. Druga novost je da prvi put u standardnu opremu svakog Golfa uključena i klima.

Golf VI može imati dva različita mjenjača brzine, jedan ručni sa 6 stupnjeva i novi automatski sa 7 stupnjeva prijenosa.

Za sigurnost putnika ugrađeno je 7 značnih jastuka i ESP (**E**letronic **S**tabilisation **P**rogramme) sustav. Na EURO NCAP testu dobio je svih pet zvjezdica.

Uz osnovnu verziju postoji Golf VI Plus, Golf VI Variant, Golf R, Golf GTD i Golf GTI verzija koju pokreće 2.0 litreni turbo agregat koji razvija 211 KS uz 258 Nm okretnog momenta.

* Golf VI straga
* Golf VI Variant
* Golf R
* Golf GTI
* Golf GTI straga
* Golf GTD
* Golf GTD straga
* Golf Cabriolet
* Golf Cabriolet straga
* Interijer

## Izvori

## Vanjske veze

* Službene stranice Volkswagen Hrvatske Arhivirano 2010-03-05 na Wayback Machine-u